આસામમાં ૪૦ લાખ નાગરિકોને રાતોરાત ‘ગેરકાયદે' જાહેર કરી દેનારા નેશનલ રજિસ્ટર ઓફ સિટિઝન (NRC)ના સંદર્ભમાં સુપ્રીમ કોર્ટે એક મહત્વનો નિર્ણય લઈને રાહતની જાહેરાત કરી છે. સુપ્રીમે NRC માટે પોતાના દાવા અને વાંધાઓ સુપરત કરવા અંગેની ડેડલાઈન ૧૫મી ડિસેમ્બર સુધી વધારી દીધી છે. આ ઉપરાંત, પોતાની રાષ્ટ્રીયતા સાબિત કરવા માટે કહેવાતા ગેરકાયદે નાગરિકોને વધુ પાંચ દસ્તાવેજો પુરાવા તરીકે રજૂ કરવા માટે છૂટ આપી છે.